王菲戀情浮面 認定張子丰地位
前港姐亞軍王菲前年傳出與唱片公司太子爺張子丰拍攝劇集《法言人》時,被男方打動而撻着,不過有指兩人為保護愛苗,愛得低調。二人戀情傳出至今,疑有地面化趨勢,繼早前被網民踢爆同遊澳門,二人最近又「洩蜜」,張子丰與一大班朋友為日前生日的王菲舉行派對,他如男主人般站在壽星女身旁,並且肩貼肩齊齊捧着生日蛋糕,可見其身份超然。
王菲受訪時被問到張子丰有何表示?她冧笑謂:「冇啦,都係同幾個朋友一齊慶祝,佢幫手買蛋糕,大家一齊捧住蛋糕影張相咁,呢幾日都係同佢哋一齊過,見得比較多。(感情咁穩定,幾時結婚?)結婚就未有打算,想喺事業拚搏多幾年先。」